Politiet har natten til fredag anholdt en 25-årig mand fra Brønderslev, som længe har været efterlyst for bedrageri.

Manden kom natten til fredag op og skændes og slås med sin bror, og det var så højlydt at naboer reagerede på husspetaklerne og ringede til politiet. Politiet kunne så konstatere, at den 25-årige var efterlyst og tog ham med - foreløbig til detentionen, og i løbet af fredagen skal han så afhøres i bedragerisagen.